GiliGold/VAD_KnessetCorpus huggingface dataset:
מכלוף מיקי זוהר: אני לא דיברתי על בית המשפט העליון.
רויטל סויד: אוי, די, נו.
יואל חסון: אתם לא מדברים, אתם עושים.
יואל חסון: זאת הבעיה.
שרי אברמוב: - - - ולספק התאמות וליצור התאמות.
שרי אברמוב: זה בכלל לא שונה ממצב שבו הכנסת יוצרת - - - ברכב של נכה קשה וזה לא עניין של אישור ועדת הכנסת.
שרי אברמוב: למה הדבר הזה בא לאישור ועדת הכנסת?
שרי אברמוב: אין לוועדת הכנסת שום סמכות לדון בדבר הזה.
שרי אברמוב: מדובר בשיקול דעת - -
מכלוף מיקי זוהר: אז את אומרת שהוראות החוק לא מאפשרות לי לעשות את הדיון הזה?
רוקסנה שרמן למדן: נכון.
מכלוף מיקי זוהר: אז לכי לבג"ץ.
מכלוף מיקי זוהר: אז מה את עושה פה עכשיו?
שרי אברמוב: אני גם אלך לבג"ץ.
מכלוף מיקי זוהר: בהצלחה.
מכלוף מיקי זוהר: נסיעה טובה.
מכלוף מיקי זוהר: את יודעת מה, נפעיל את פסקת ההתגברות על העניין הזה.
מכלוף מיקי זוהר: לא, באמת, ברצינות, אתן עדיין לא קולטות שאתן טוענות טענות סרק פה כבר במשך 20 דקות?
מכלוף מיקי זוהר: לא, באמת, טענות סרק אבל.
שרי אברמוב: אני רוצה לומר משהו - -
מכלוף מיקי זוהר: זה לא ייאמן.
מכלוף מיקי זוהר: אני גם עושה לכן כבוד, גם נותן לכן לדבר, ואחר כך אתן אומרות שאתן הולכות לבג"ץ כי אין לי סמכות לדון על זה.
מכלוף מיקי זוהר: מה אתם יושבות פה?
מכלוף מיקי זוהר: לא רוצה להמשיך לשמוע אתכן.
מכלוף מיקי זוהר: אין לי סמכות – אני לא רוצה לשמוע אתכן.
מכלוף מיקי זוהר: הלאה, נמשיך.
מכלוף מיקי זוהר: מישהו רוצה לומר משהו לפני שאני עובר להצבעה?
פנינה תמנו: אני רוצה לומר, בבקשה - -
מכלוף מיקי זוהר: אין לי סמכות אז למה הגעתן?
פנינה תמנו: אדוני היושב-ראש, אני רוצה להבין משהו.
מכלוף מיקי זוהר: איזה חוסר כבוד זה.
מכלוף מיקי זוהר: למה הגעתן?
מכלוף מיקי זוהר: אם אין לי סמכות למה באתן?
מכלוף מיקי זוהר: תענו לי.
מכלוף מיקי זוהר: אז אל תבואו אם אין לי סמכות.
מכלוף מיקי זוהר: מה, אתן עושות לי טובה?
מכלוף מיקי זוהר: בושה.
שרי אברמוב: סליחה, מה שמנכ"ל הכנסת עושה פה, הוא מנסה - - - את החובות שלו.
מכלוף מיקי זוהר: אני לא יכול לשמוע את זה.
מכלוף מיקי זוהר: אין לי סמכות.
מכלוף מיקי זוהר: הן באו לדבר פה, ואין לי סמכות.
פנינה תמנו: אני רוצה לומר - -
יואל חסון: אדוני היושב-ראש - -
פנינה תמנו: בבקשה, חברי, אבל תשים לב רגע לפני שאתה מדלג.
מכלוף מיקי זוהר: לא, חלילה, פשוט הוא כבר שעה מנסה לדבר ולא נתתי לו.
מכלוף מיקי זוהר: הוא גם רשום.
פנינה תמנו: אה, אוקיי.
יואל חסון: קודם כול כשמישהו בוועדה פונה אליך ואומר לך שאין לך זכות הוא לא מתייחס אליך אישית.
מכלוף מיקי זוהר: אני נפגע בשם ועדת הכנסת.
יואל חסון: שנייה, תקשיב לי עד הסוף.
מכלוף מיקי זוהר: לא בשמי.
מכלוף מיקי זוהר: בשמך כחבר ועדת הכנסת ובשם בית המשפט העליון, רויטל.
דוד ביטן: הלכתן לבית דין לעבודה, נכון?
מכלוף מיקי זוהר: אין לי סמכות אז למה הן באו?
רוקסנה שרמן למדן: על עניין נקודתי.
דוד ביטן: מה זה נקודתי?
שרי אברמוב: אנחנו הלכנו לבית הדין על מהלך של מנכ"ל הכנסת שאנחנו טענו שהוא פגיעה בזכות השימוע, ובית המשפט קיבל את הטענה.
אלברט סחרוביץ': בית הדין לא קיבל את הטענה.
אלברט סחרוביץ': אל תשקרו לחברי הכנסת.
אלברט סחרוביץ': אל תשקרו להם.
אלברט סחרוביץ': הוא לא קיבל את הטענה.
רוקסנה שרמן למדן: הכנסת - - - בהליך הזה - - -
אלברט סחרוביץ': טוב, תמשיכו, מאה אחוז.
רוקסנה שרמן למדן: - - - לא קיבל את הטענה?
אלברט סחרוביץ': לא קיבל את הטענה.
מכלוף מיקי זוהר: חבר הכנסת יואל חסון, מרכז האופוזיציה.
אלברט סחרוביץ': אני אעביר לחברי הכנסת את החלטת בית המשפט.
אלברט סחרוביץ': הוא לא קיבל - - -עצם זה שיושבים פה זה בגלל שצו המניעה שלכם נדחה.
אלברט סחרוביץ': אז אל תסלפו עובדות.
אלברט סחרוביץ': מספיק - - - מספיק.
שרי אברמוב: אתה מתנהג פה כאילו זה משהו אישי, אבל מי שנפגע פה זה הנהגים.
רוקסנה שרמן למדן: זה לא אישי.
רוקסנה שרמן למדן: זה לא נגדך אישית.
אלברט סחרוביץ': הנהגים לא נפגעים פה.
אלברט סחרוביץ': עובדה שהנהגים יוצאים לכם מהתביעה.
אלברט סחרוביץ': עשיתן קריירה לתבוע את הכנסת.
מכלוף מיקי זוהר: חבר הכנסת יואל חסון, בבקשה.
יואל חסון: אני אומר שוב - כשמישהו בא וטוען טענה שאין לך או אין לנו סמכות זאת טענה שקשה לשמוע אותה כי אחר כך אתה בא ושואל, אז למה אתם טוענים אם אין סמכות.
יואל חסון: אבל מצד שני זאת טענה לגיטימית, והם יכולים לטעון אותה.
מכלוף מיקי זוהר: לא אמרתי שהיא טענה לא לגיטימית.
יואל חסון: זאת טענה לגיטימית.
יואל חסון: הם יכולים להגיד את הטענה הזאת, וזה בסדר גמור.
דוד ביטן: איזו טענה?
יואל חסון: קראתי בעיון ועקבתי אחרי החלטת הוועדה.
יואל חסון: לדעתי, התהליך שאנחנו עושים כאן אפרופו התהליך הקודם הוא תהליך נכון.
יואל חסון: לדעתי, הוועדה הציבורית קיבלה החלטה נכונה, ולדעתי, המנכ"ל נהג פה בצורה נכונה.
יואל חסון: זה ניתן לבחינה, ואם זה יהיה אחרת זה יגיע גם לפתח בית המשפט ואולי זה יבוא גם לפתחנו אנחנו.
יואל חסון: אני התרשמתי שאין פגיעה בתנאים של הנהגים בהסדר החדש - -
מכלוף מיקי זוהר: זה ברור לכולם.
יואל חסון: - - לכן אני חושב שצריך לתמוך בזה, והוועדה צריכה לעקוב אחרי הנושא הזה - -
מכלוף מיקי זוהר: ברגע שגם האופוזיציה בעניין אז באמת יש פה קונצנזוס.
יואל חסון: אני לא סיימתי.
יואל חסון: זה גם לא עניין של קואליציה-אופוזיציה.
יואל חסון: זה עניין של שכל ישר.
מכלוף מיקי זוהר: אז תסיים.
דוד ביטן: רשמת אותי?
מכלוף מיקי זוהר: אתה בקריאה פעם שנייה.
מכלוף מיקי זוהר: אני אוציא אותך.
יואל חסון: אני אומר שנעקוב אחרי ביצוע ההחלטה, אבל אני חושב שהתהליך שבוצע על-ידי המנכ"ל יחד עם הוועדה הציבורית הוא נכון, וצריך לאשר אותו.
איילת נחמיאס ורבין: אפשר ללמוד ממנו על התהליך בנושא העוזרים הפרלמנטריים.
יואל חסון: אמרתי את זה אפרופו התהליך הקודם.
יואל חסון: אבל אני רוצה לומר משהו ברמה העקרונית שאולי צריך לפתוח לדיון.
יואל חסון: אני בכלל חושב שההמצאה שהכנסת המציאה שנקראת "עוזר פרלמנטרי" שעובד אצל חבר הכנסת ומקבל משכורת מהכנסת זאת עבודה באמון.
יואל חסון: הנוהג צריך להיות כמו בממשלת ישראל – משרות אמון.
יואל חסון: הכנסת צריכה להגדיר משרות אמון של חברי הכנסת.
יואל חסון: אלה משרות האמון לא בתור עוזר פרלמנטרית ולא שום דבר.
יואל חסון: צריך להגיד פה את האמת – זאת עבודה בעיניים שהעוזר הפרלמנטרי הוא כאילו באחריותי.
יואל חסון: אני לא קובע את שכרו, אני לא קובע את תנאיו.
יואל חסון: אני קובע דבר אחד – שיבוא לעבודה - -
ארבל אסטרחן: ומיהו - -
יואל חסון: ומיהו.
ארבל אסטרחן: - - ומה הוא עושה, מתי ואיפה.
יואל חסון: אבל משרת אמון זה אותו דבר.
יואל חסון: מי שהיה במשרות אמון בממשלה - - -
מכלוף מיקי זוהר: תודה, חבר הכנסת יואל חסון.
מכלוף מיקי זוהר: חברת הכנסת פנינה תמנו ואחריה חבר הכנסת דוד ביטן.
יואל חסון: אדוני היושב-ראש, אני מבקש לייחד לנושא הזה דיון בנושא הכללי של עוזרים פרלמנטריים.
פנינה תמנו: אני מסכימה עם יואל.
פנינה תמנו: צריך לייחד לזה דיון.
פנינה תמנו: מה שמפריע לי עם כל הרשעים מסביב, שלא שמענו מספיק את הנהגים ואיפה הם נפגעים.
פנינה תמנו: בסוף, אדוני המנכ"ל, יכול להיות שאתה צודק, אבל אם יש התנגדות נחרצת של עובדים – אנחנו לא נמצאים במקום שלהם – צריך לשמוע אותם ולא לעשות מהלכים פטרנליסטיים שמתעלמים מהם.
פנינה תמנו: דווקא כמי שאומר שהוא פנה לחברי הכנסת - -
אלברט סחרוביץ': ישבנו עם הנהגים.
פנינה תמנו: כנראה, ישבת ואמרת שפנית לחברי הכנסת.
פנינה תמנו: לטעמי, אפשר לשבת עם הנהגים ועם חברי הכנסת ולהביא משהו מוסכם.
אלברט סחרוביץ': חברת הכנסת, ניסינו בכל דרך אפשרית.
יואל חסון: על כמה עובדים מדובר?
אלברט סחרוביץ': קודם כול צריך להגיד את העובדות – רוב הנהגים מסכימים.
אלברט סחרוביץ': המיעוט לא מסכים.
פנינה תמנו: רוב הנהגים מסכימים?
אלברט סחרוביץ': רוב הנהגים מסכימים.
אלברט סחרוביץ': זה לא אמרו לכם, בוודאי.
רוקסנה שרמן למדן: אף אחד לא מסכים.
רוקסנה שרמן למדן: פשוט לא כולם לקחו ייעוץ משפטי.
אלברט סחרוביץ': כולם מסכימים.
אלברט סחרוביץ': אל תשקרו.
אלברט סחרוביץ': אני דיברתי אישית עם הנהגים.
אלברט סחרוביץ': אל תשקרו גם פה.
רוקסנה שרמן למדן: אני חושבת שזה לא מכבד את התפקיד שלך לדבר ככה.
אלברט סחרוביץ': גם לא מכבד אתכן לשקר לחברי הכנסת.
רוקסנה שרמן למדן: אנחנו לא משקרות.
אלברט סחרוביץ': רק מסלפות את העובדות.
מכלוף מיקי זוהר: חבר הכנסת ביטן.
דוד ביטן: יש פה בלבול מסוים.
דוד ביטן: הוועדה הציבורית, ועדת הכנסת וכולם – אין שום בעיה משפטית שתקבל החלטה לגבי נהגים.
דוד ביטן: כל הטענה שלהם – אם מצמצמים אותה – היא האם זה חל על אנשים שכבר עובדים בשטח.
דוד ביטן: זאת אומרת אם היום העובד של קארין אלהרר הוא כבר עובד כנסת, האם השינוי הזה חל רטרואקטיבית גם עליו.
דוד ביטן: לכן אין בעיה של סמכות.
דוד ביטן: אם ברגע שחבר כנסת מפסיק להיות חבר כנסת או מפסיק האיום או המוגבלות שלו, באותו רגע הנהג מפוטר ומפסיק להיות עובד כנסת – זה המבחן.
דוד ביטן: אם זה המצב אז ודאי שזה יכול לחול גם על הקיימים.
דוד ביטן: שנית, קיבלנו חוות דעת שאין פגיעה, ולהפך – מצבו משתפר.
דוד ביטן: לכן במצב הזה לגבי השאלה האם זה חל על עובדים קיימים שאותם אתם מייצגים ולא מייצגים עובד שבא בעוד שנה ויהיה נהג של חבר כנסת כלשהו – יש סמכות להחיל את זה עליהם במיוחד שזה המצב.
דוד ביטן: גם מבחינת הנוהל שחל בכנסת שהוא מפוטר ברגע שחבר הכנסת מפסיק להיות חבר כנסת וגם מכיוון שהם לא נפגעים.
דוד ביטן: לכן אני אתמוך בבקשה הזאת.
מכלוף מיקי זוהר: למרות שאין לנו סמכות ולמרות שאנחנו מבזבזים לכולם פה את הזמן אני רוצה לאפשר לעורכות הדין לומר במספר דקות לסיכום הדיון בטרם נעבור להצבעה כדי לשכנע את חברי הוועדה להצביע אולי שונה מהכיוון שניכר שהאווירה הולכת אליו.
רוקסנה שרמן למדן: אני רוצה להתחבר למה שחבר הכנסת חסון אמר:
רוקסנה שרמן למדן: העסקה של חברי הכנסת באופן ישיר, ההפיכה של חברי הכנסת למעסיקים עצמאיים היא משהו פיקטיבי ולגמרי מלאכותי שלא עוגן בחוק, והתוקף המשפטי שלו מוטל בספק.
רוקסנה שרמן למדן: המנכ"ל מצא פה פטנט ובצורה כנה הוא הסביר לכם שהוא רוצה להתנער מהאחריות שלו כמעסיק ציבורי; לא להיות אחראי לתשלום כל הזכויות ולעקוב אחרי כל שעות העבודה של העובדים.
רוקסנה שרמן למדן: הוא רוצה שחברי הכנסת באופן אישי יהיו אחראים לזה, ובעצם הקופה הציבורית תממן את התביעות גם במקרה הזה וגם במקרה הזה, אבל כמנכ"ל הוא יהיה בצל.
רוקסנה שרמן למדן: אף אחד לא יאשים אותו שהוא לא פיקח.
רוקסנה שרמן למדן: כך הוא כובל את שיקול הדעת של חברי הכנסת בנוגע להעסקת האמצעים.
רוקסנה שרמן למדן: זאת אומרת אין לחברי הכנסת המאובטחים והמוגבלים שיקול דעת כמה עובדים הם צריכים.
רוקסנה שרמן למדן: אם העובד עבד שעות ארוכות והוא לא יכול לעבוד יום למחרת – זאת המשרה שיש לו.
רוקסנה שרמן למדן: הוא חייב להעסיק אותו גם למחרת.
רוקסנה שרמן למדן: זה דבר שבמסגרת הסמכות המנהלית של המנכ"ל הוא יכול לשקול - - -
דוד ביטן: היה מקרה בכנסת של חבר הכנסת עמיר פרץ שמגיע לו נהג כי הוא נכה צה"ל, והנהג שלו עובד שעות מרובות, והוא נתן לו משרה וחצי.
דוד ביטן: זוכר את זה?
דוד ביטן: כלומר נותנים פתרונות גם בעניין הזה.
רוקסנה שרמן למדן: כן, אבל פה אתם - - - פה זה נסגר לחלוטין.
רוקסנה שרמן למדן: אין יותר גמישות בעניין הזה.
אלברט סחרוביץ': גם מה שהיא אומרת עכשיו לא נכון.
דוד ביטן: זה לא נכון מה שאת אומרת.
שרי אברמוב: יש פה - - -
אלברט סחרוביץ': אני לא מתכוון - - מיקי, בוא תסגור.
אלברט סחרוביץ': - - - לסלף דברים.
מכלוף מיקי זוהר: לא, אי אפשר ככה.
מכלוף מיקי זוהר: חבר'ה, אני מבקש מכם לא להפריע להן בזמן שהן מסבירות.
דוד ביטן: אנחנו נותנים מענה גם לבעיות האלה.
רוקסנה שרמן למדן: אין מענה.
מכלוף מיקי זוהר: תן להן, בבקשה, לדבר.
מכלוף מיקי זוהר: הן יאמרו את דבריהן, ואתם חברי הכנסת תכריעו.
מכלוף מיקי זוהר: משם הסיפור יעבור לבית המשפט, ויהיה טוב.
דוד ביטן: הרי תמיד אפשר לחזור לוועדה ולהגיד שיש בעיה ספציפית.
רוקסנה שרמן למדן: הטענה הראשית היא שעם כל הכבוד לוועדה שמוסמכת לדון בתנאי שכר ובתשלומים לחברי כנסת נושא של התערבות ביחסי עבודה וגם תנאים נלווים – המושג "תנאים נלווים" לא קיים בחוק אבל לא משנה – ההתערבות כרגע של הוועדה הציבורית ביחסי עבודה קיימים בין הכנסת לבין עובדים והסדרת השכר שלהם באופן הזה היא לא בסמכות הוועדה.
רוקסנה שרמן למדן: זאת הטענה המשפטית.
רוקסנה שרמן למדן: הדבר הזה עלה גם כאשר החליטו על עובד שמסייע לחבר כנסת מוגבל.
רוקסנה שרמן למדן: גם אז חברי כנסת העלו את הטענה שאין סמכות לוועדה, והטענה הזאת לא נדונה, ובעצם חברי הכנסת אישרו בלי שהטענה הזאת נדונה.
רוקסנה שרמן למדן: אין גם חוות דעת משפטית שמסבירה למה יש סמכות לוועדה בנושא הזה.
רוקסנה שרמן למדן: כל הנהגים בשירות המדינה, לרבות בכנסת, הועסקו כבר שנים ומועסקים.
רוקסנה שרמן למדן: אין פטנט כזה של נהג שצמוד לבעל תפקיד שמועסק על-ידי בעל תפקיד.
רוקסנה שרמן למדן: רק בכנסת בגלל ההיסטוריה של היועצים הפרלמנטריים שאותם מעסיקים חברי הכנסת באופן אישי, המנכ"ל אמר, עכשיו אני רוצה להתנער מהאחריות שלי כמעסיק – או, יש לי פטנט.
דוד ביטן: הוא לא אמר שהוא רוצה להתנער.
רוקסנה שרמן למדן: - - הפטנט הוא שחבר הכנסת יעסיק באופן אישי.
רוקסנה שרמן למדן: הוא אמר את זה גם פה, הוא אמר את זה גם לנו.
דוד ביטן: הוא אמר, אם הם עובדים שלי, הכללים הם אחרים.
רוקסנה שרמן למדן: אני רוצה לציין עוד משהו: הנהג הוא עובד מקצועי.
רוקסנה שרמן למדן: לחבר הכנסת, בכל הכבוד, אין מיומנות להעסיק עובדים מקצועיים, אין מיומנות לחפש מה הכללים שצריכים לחול, כמה עובדים - - -
איילת נחמיאס ורבין: היועצים הפרלמנטריים הם לא עובדים מקצועיים?
רוקסנה שרמן למדן: אנחנו חושבות שגם היועצים הפרלמנטריים לא צריכים להיות עובדים של חברי הכנסת.
אלברט סחרוביץ': היועצים הפרלמנטריים והנהגים.
אלברט סחרוביץ': מאה אחוז.
מכלוף מיקי זוהר: יש עוד משהו שאתן רוצות להוסיף?
שרי אברמוב: דבר נוסף – ברגע שמעבירים אותם למתכונת שהיא לא מתכונת של עובדי מדינה ימי החופשה נפגעים, האפשרות לצבור ימי מחלה נפגעת; כל הנושא של תוספת פרלמנטרית שיש למישהו שהוא עובד כנסת כבר לא ניתנת.
שרי אברמוב: הם מתיימרים לפצות על זה ולגשר בתוספת מעבר.
אלברט סחרוביץ': תמשיכו לשקר.
מכלוף מיקי זוהר: די, נו.
איילת נחמיאס ורבין: אלברט.
אלברט סחרוביץ': זה שקרים.
אלברט סחרוביץ': הן יודעות את זה.
רוקסנה שרמן למדן: חברי הכנסת יודעים שמה שאתה אומר זה אמת?
אלברט סחרוביץ': כן, יודעים.
אלברט סחרוביץ': מה לעשות, חברי הכנסת סומכים עליי.
יואל חסון: אנחנו סומכים על המנכ"ל שלנו.
רויטל סויד: אנחנו סומכים על המנכ"ל שלנו בעיניים עצומות.
אלברט סחרוביץ': זה ההבדל.
אלברט סחרוביץ': בואו, יש נשיאות.
מכלוף מיקי זוהר: האמת שאנחנו סומכים עליו.
פנינה תמנו: לא לרדת לרמות אישיות.
פנינה תמנו: זה לא נכון להגיד "אמון" או "לא אמון".
איילת נחמיאס ורבין: זה לא עניין של - - - אנחנו מכירים אותו.
מכלוף מיקי זוהר: בטרם ההצבעה אני אומר כך: בחנו את הנושא, ולעניות דעתנו, ויש כאן גם כמה משפטנים בשולחן וייעוץ משפטי נפלא בכנסת, העובדים לא נפגעים מהחלטת המנכ"ל, והוועדה הציבורית שגם היא מורכבת ממשפטנים מאוד בכירים חושבת שהעובדים לא נפגעים כתוצאה מהחלטת המנכ"ל - -
דוד ביטן: זה לא רק לא נפגעים - - -
מכלוף מיקי זוהר: - - לכן אני מבקש מחברי הוועדה לאשר את המלצת הוועדה הציבורית שתחילתה הוא מיד עם פרסומה.
מכלוף מיקי זוהר: בעד המלצת הוועדה הציבורית – רוב
דוד ביטן: אנחנו מקבלים את כל הנימוקים של הוועדה, לא רק העובדה שנפגעים או לא נפגעים.
מכלוף מיקי זוהר: בעד- רוב.
מכלוף מיקי זוהר: יש החלטה עם נמנע אחד.
מכלוף מיקי זוהר: אני עובר לנושא הבא: הוספת ממלאי מקום קבועים בוועדת הכלכלה ובוועדה לענייני ביקורת המדינה.
מכלוף מיקי זוהר: מטעם סיעת ש"ס בוועדה לענייני ביקורת המדינה חבר הכנסת ינון אזולאי, בוועדת הכלכלה חבר הכנסת דן סיידה; מטעם המחנה הציוני בוועדה לביקורת המדינה מיקי רוזנטל.
יואל חסון: יש לי בקשה.
יואל חסון: אנחנו רוצים להוסיף ממלא מקום נוסף בביקורת ליש עתיד.
יואל חסון: אז אם יש הסכמה אולי אפשר להשאיר את זה.
מכלוף מיקי זוהר: חייבים שם.
יואל חסון: אולי נשיג שם עכשיו.
יואל חסון: חכו רגע.
מכלוף מיקי זוהר: אז אנחנו עוברים לבחירת ממלא מקום קבוע ליושב-ראש הכנסת בעת היעדרו מן הארץ.
מכלוף מיקי זוהר: אנחנו יודעים שיושב-ראש הכנסת יעזוב את הארץ לתקופה קצרה ב-15 במאי ויחזור ב-18 במאי.
מכלוף מיקי זוהר: על כן לפי חוק יסוד: הכנסת צריכים לקבוע ממלא מקום עד שיחזור ארצה.
מכלוף מיקי זוהר: יושב-ראש הכנסת המליץ על חבר הכנסת יצחק וקנין.
אחמד טיבי: שהיום זה יום ההולדת ה-60 שלו.
דוד ביטן: מה זאת המילה הזאת "ממלא מקום קבוע"?
דוד ביטן: "ממלא מקום".
דוד ביטן: "קבוע" זה לכל הזמן.
דוד ביטן: זה לא נכון מה שאתה אומר.
מכלוף מיקי זוהר: אני, כמובן, חושב שלכבוד יום הולדתו אין ראוי ממנו.
מכלוף מיקי זוהר: אנחנו מצביעים.
מכלוף מיקי זוהר: בעד המינוי – פה אחד
מכלוף מיקי זוהר: אני עובר להחלטה שדיברנו עליה קודם – מינוי ממלאי מקום בוועדות.
מכלוף מיקי זוהר: יש מיש עתיד?
יואל חסון: לוועדת הכלכלה חיים ילין.
מכלוף מיקי זוהר: לוועדת כלכלה חיים ילין ממלא מקום בנוסף לשמות שהקראתי קודם.
מכלוף מיקי זוהר: בעד ההצעה ממלאי מקום – פה אחד
פנינה תמנו: אתה מהיר מדי.
פנינה תמנו: לאט-לאט.
פנינה תמנו: רגע, שנבין על מה אנחנו מצביעים.
מכלוף מיקי זוהר: במקום עליזה לביא.
מכלוף מיקי זוהר: מי בעד רטרואקטיבית ההחלטה?
מכלוף מיקי זוהר: בעד ההחלטה – פה אחד
מכלוף מיקי זוהר: אני מתכבד לפתוח את ועדת הכנסת בנושא אחד בלבד: רוויזיה של חברת הכנסת נחמיאס ורבין.
מכלוף מיקי זוהר: שלוש דקות לנמק את הרוויזיה, בבקשה.
איילת נחמיאס ורבין: תודה רבה, אדוני.
איילת נחמיאס ורבין: ואני - - - מאוד מאוד אם יהיה שקט - -
איילת נחמיאס ורבין: - - כי מאוד חשוב לי, שבניגוד לדיון שהיה שלשום, יש לי בקשה - - -
דוד ביטן: רגע, רגע, שהצילום יהיה טוב.
איילת נחמיאס ורבין: לא, הבקשה שלי זה שהדיון יהיה נורמלי, רגוע.
מכלוף מיקי זוהר: כן, אף אחד לא מתכוון להפריע לך בשלוש דקות האלה.
מכלוף מיקי זוהר: אנחנו לא נאפשר.
איילת נחמיאס ורבין: לכן אני אמרתי את זה לכולנו, לא רק לא, בסדר?
איילת נחמיאס ורבין: אני מאוד נעצבתי מהדיון ביום שני, גם בגלל ההערכה הגדולה שאני רוכשת ליועץ המשפטי הנוכחי אבל גם בכלל.
איילת נחמיאס ורבין: כי מרגע שאדוני היושב-ראש הכריז שהחוק הוא חוק פרסונלי, וחזר על זה שלוש או ארבע פעמים, אני חושבת שיש בעיה מאוד קשה עם החוק הזה.
איילת נחמיאס ורבין: אם היינו מנהלים דיון עקרוני, אגב, בנושא שאתה העלית בדיון שקדם לדיון הזה, חבר הכנסת זוהר, לגבי עצמאות הכנסת, ומה זה אומר עצמאות הכנסת גם במובנים האלה של השכר, של הגמלאות, לא רק אגב של היועץ המשפטי אלא גם של בעלי תפקידים בכירים אחרים בכנסת, שלא אחת עומדים מול משרד האוצר, אני חושבת שהדיון הזה היה ראוי.
איילת נחמיאס ורבין: אתה יודע מה, זה אולי דיון שבכלל ראוי לקיים אותו ברמה העקרונית.
איילת נחמיאס ורבין: אבל מרגע שהועלו סוגיות בהקשר של האירוע הנקודתי הזה, לדעתי אנחנו במו ידינו – ואני אומרת אנחנו במו ידינו, כי גם אם אני הצבעתי נגד, בסוף אני חלק מהכנסת הזאת – אנחנו במו ידינו גררנו את היועץ המשפטי הנוכחי בזפת ונוצות, בצורה לא ראויה, ואני אומר מדוע.
איילת נחמיאס ורבין: קודם כול, משום שאנחנו למדנו מהנציג של האוצר שיושב כאן, למדנו ממנו שהצמדה לשכר, לפחות אל מול בעלי תפקידים אחרים במשק, הצמדה לשכר אין לה משמעות אוטומטית של הצמדה גם לגמלאות.
איילת נחמיאס ורבין: אחד.
איילת נחמיאס ורבין: וזה דבר חשוב.
איילת נחמיאס ורבין: כמו כן, היועץ המשפטי עצמו ביקש לא להיות חלק מהדיון הזה, הוא כתב את זה בצורה כל כך כל כך מפורשת.
איילת נחמיאס ורבין: ואנחנו משכנו אותו בכוח, ואני אומרת עוד הפעם: משכנו אותו בכוח - - -
מכלוף מיקי זוהר: את מסיימת כבר?
מכלוף מיקי זוהר: את חוצה את השלוש דקות.
איילת נחמיאס ורבין: פשוט מפריעים לי.
מכלוף מיקי זוהר: אף אחד לא הפריע לך.
איילת נחמיאס ורבין: משכנו אותו לתוך הדיון הזה.
איילת נחמיאס ורבין: חבר הכנסת זוהר, אני חיכיתי בסבלנות, אתה תיתן לי עוד דקה.
מכלוף מיקי זוהר: אז נו, תסיימי, גברתי.
איילת נחמיאס ורבין: אני המתנתי.
מכלוף מיקי זוהר: לא, אני לא רוצה לקטוע אותך באמצע דברייך.
איילת נחמיאס ורבין: משכנו אותו לתוך הדיון הזה, והוא לא יכול לוותר על הזכויות האלה.
איילת נחמיאס ורבין: כלומר, הפכנו את זה בכוח לדיון פרסונלי.
מכלוף מיקי זוהר: אוקיי, מאה אחוז.
איילת נחמיאס ורבין: עכשיו, אני רוצה להגיד שני דברים: אתה חזרת על המילה קיפוח, קיפוח, קיפוח.
איילת נחמיאס ורבין: היא לא ראויה והיא לא מתאימה, לא ליועץ המשפטי הזה, ותודה לאל גם לא ליועץ המשפטי הבא.
איילת נחמיאס ורבין: אבל אני רוצה להגיד דבר אחד, והוא מאוד חשוב, ולצערי החשב לא נמצא כאן – הוא לא חייב להיות – יש פער מאוד מאוד גדול, אדוני, בין הסכומים שמדבר עליהם חשב הכנסת, שנאמדים ב-3 מיליון שקלים, לבין סכומים שאנחנו קיבלנו ממשרד האוצר, גם בדיון שאתה ניהלת, הדיון לפני כן, זה נאמד ב-6 - -
איילת נחמיאס ורבין: אבל, מיקי, אני עניינית.
איילת נחמיאס ורבין: אבל, מיקי, זה דבר ענייני.
איילת נחמיאס ורבין: - - לבין סכומים שמדבר עליהם האוצר, שהם כ-6 מיליון שקלים.
איילת נחמיאס ורבין: עכשיו, אתה כחבר כנסת, נניח שאתה משוכנע שזה מה שצריך לעשות – בסדר, זכותך.
איילת נחמיאס ורבין: חבר הכנסת זוהר, אבל הפערים – תקשיבו רגע, חברי הכנסת, זה חשוב שנבין את בכל מקרה.
קריאה: אבל עבר חמש דקות.
איילת נחמיאס ורבין: אבל אני גם חיכיתי רבע שעה.
איילת נחמיאס ורבין: הפערים הם לא סבירים.
איילת נחמיאס ורבין: לא יכול להיות שאנחנו כחברי כנסת - - -
מכלוף מיקי זוהר: טוב, אני מודה לך על הדברים.
פנינה תמנו: - - - מיליון שקלים זה כספי ציבור.
מכלוף מיקי זוהר: הנימוק ברור.
איילת נחמיאס ורבין: לא קשור.
איילת נחמיאס ורבין: אבל לא יכול להיות שלא נדע.
מכלוף מיקי זוהר: חברים, אני רוצה - - -
מיקי לוי: מה שייך אבל הסכום?
מיקי לוי: דין פרוטה כדין מאה.
מיקי לוי: האם זה בסדר או לא בסדר?
מיקי לוי: האם זה מוסרי או לא מוסרי?
מכלוף מיקי זוהר: חברים, אני הולך לעשות כך: אנחנו נעשה הצבעה, ומיד אחר כך אני אומר כמה דברים.
מכלוף מיקי זוהר: ומי שירצה לומר בנושא יוכל לומר כמה דברים.
מכלוף מיקי זוהר: אבל קודם כול אני עושה הצבעה.
מכלוף מיקי זוהר: שירים את - - -
מכלוף מיקי זוהר: בזמן הצבעה לא להפריע.
פנינה תמנו: - - - בשביל לחזק את הדברים שלך.
מכלוף מיקי זוהר: לספור קולות בעד הרוויזיה.
לאה פדידה: מי בעד הרוויזיה, איילת.
חמד עמאר: אני מצביע במקום רוברט.
פנינה תמנו: זה לא להאמין.
פנינה תמנו: כל כך חשוב הנושא הזה, עד כדי כך שגייסתם את כל הקואליציה כמעט.
פנינה תמנו: בעד הרוויזיה – מיעוט
פנינה תמנו: הרוויזיה לא נתקבלה.
מכלוף מיקי זוהר: הרוויזיה לא התקבלה.
מכלוף מיקי זוהר: עכשיו בעניין הנושא ששמעתי ממך, חברת הכנסת ורבין.
מכלוף מיקי זוהר: אני רוצה לענות לך, ברשותך.
פנינה תמנו: יותר מדי משאבים בשביל חוק פרסונלי.
פנינה תמנו: יותר מדי משאבים, עליזה.
פנינה תמנו: גם מיליון אחד זה - - -
מכלוף מיקי זוהר: הרוויזיה נדחתה.
מכלוף מיקי זוהר: עכשיו אני רוצה להסביר את ההשתלשלות מנקודת המבט שלי.
מכלוף מיקי זוהר: אני קיבלתי פנייה מיושב-ראש הכנסת, בעניין חקיקה שלדעתו הייתה נכונה, מאחר והייתה סברה שהיא חד משמעית מוצדקת, שגמלתו של היועץ המשפטי של הכנסת הנוכחי, הנוכחי, היא אינה זהה – אני לא אמרתי כרגע שום מונח אחר – אבל אני אומר: היא אינה זהה לגמלת היועץ המשפטי של הממשלה ולגמלת שופט בבית משפט עליון.
מכלוף מיקי זוהר: הגמלה של שופט בבית משפט עליון והגמלה של היועץ המשפטי לממשלה שונה מגמלתו של היועץ המשפטי לכנסת.
מכלוף מיקי זוהר: רגע, רגע, רגע, אתה שמעת?
מכלוף מיקי זוהר: לא שמעת עד הסוף.
מיקי לוי: עם כל הכבוד, ואני נותן כבוד לאייל, זה לא אותן רמות.
מיקי לוי: עם כל הכבוד.
מכלוף מיקי זוהר: סליחה, מה אמרת?
פנינה תמנו: זה גם לא אותה משרה - - - זה לא אותו דבר.
מיקי לוי: יועץ משפטי לממשלה זה לא יועץ משפטי לכנסת.
מכלוף מיקי זוהר: רגע, או שתיתנו לי להשלים או שלא.
מכלוף מיקי זוהר: אבל אתה טועה.
מכלוף מיקי זוהר: למה אתה טועה?
מכלוף מיקי זוהר: כי החוק קובע, לא אני ולא אתה, החוק קובע ששכרו של היועץ המשפטי של הכנסת יהיה מקביל לשכרו של שופט בבית משפט עליון ושל היועץ המשפטי לממשלה.
מכלוף מיקי זוהר: הווי אומר ששכרו - - -
פנינה תמנו: אבל החוק לא קובע שזו אותה משרה באותה דרגה.
איילת נחמיאס ורבין: הוא לא יכול להיות צמוד לשניהם.
מכלוף מיקי זוהר: חבר'ה, או שאתם רוצים לשמוע את הטיעונים או שאתם רוצים לצעוק.
מכלוף מיקי זוהר: זו החלטה מכוח החוק.
מכלוף מיקי זוהר: ומה שקרה, גמלתו לא הוצמדה.
מכלוף מיקי זוהר: מה עשתה הממשלה?
מכלוף מיקי זוהר: לא עכשיו, דרך אגב, לפני יותר מ-20 שנה.
מכלוף מיקי זוהר: היא שינתה בחוק, ששכרו וגמלתו של היועץ המשפטי לממשלה תהיה שווה לשכרו ולגמלתו של שופט בית משפט עליון.
מכלוף מיקי זוהר: ואנחנו בכנסת עשינו מעשה ורצינו לעשות מעשה, באיחור של 20 שנה, בדיוק כפי שהממשלה עשתה.
מכלוף מיקי זוהר: עכשיו, תראו מה קרה מאז.
מכלוף מיקי זוהר: אני הבאתי את החקיקה הזאת.
מכלוף מיקי זוהר: יש כתבים, אני לא רוצה עכשיו שוב לנקוב בשמם, כבר נקבתי, התחילו לעשות - - -
דוד אמסלם: דרך אגב, זה חשוב מאוד, אני אפילו לא ידעתי את זה.
דוד אמסלם: החוק הזה, וזה לך, מר פולקמן, עבר קריאה ראשונה.
מכלוף מיקי זוהר: הוא עבר קריאה ראשונה.
דוד אמסלם: דיון בוועדה.
מכלוף מיקי זוהר: ובדיון בוועדה הצביעו פה בעד.
דוד אמסלם: היועץ המשפטי של משרד - - -
רועי פולקמן: לא היה שום דיון פה.
פנינה תמנו: לא נכון, מי - - -
מכלוף מיקי זוהר: לא את, אבל היו פה שניים שהצביעו בעד.
רועי פולקמן: - - - ח"כים לא ידעו על מה – דיברתי איתם – לא ידעו על מה.
רועי פולקמן: אני לא הייתי בדיון.
דוד אמסלם: אז תגיד: לא הייתי בדיון.
מכלוף מיקי זוהר: אז רק שתבינו את הצביעות.
מכלוף מיקי זוהר: אני רוצה להסביר לכם את הצביעות פה.
דוד אמסלם: ועדת שרים - - -
מכלוף מיקי זוהר: זו צביעות.
מכלוף מיקי זוהר: תן לי רק שנייה.
פנינה תמנו: אתם יוצרים מצג שווא כאילו - - -
מכלוף מיקי זוהר: חברים, לא להפריע.
מכלוף מיקי זוהר: אני מבקש לא להפריע.
רועי פולקמן: דודי, מה אתה הופך לעניין שלך?
רועי פולקמן: מה זה קשור אליך?
רועי פולקמן: מה אתה הופך לעניין שלך?
דוד אמסלם: רק שנייה, אתה רוצה להגיד לי גם מה לעשות?
מכלוף מיקי זוהר: אתה הפכת את זה לעניין קואליציוני, חבר הכנסת פולקמן.
רועי פולקמן: לא, אני שואל - - -
דוד אמסלם: אתה רוצה להגיד לי גם מה להגיד?
רועי פולקמן: אתה מאיים עליי?
מכלוף מיקי זוהר: כי אתם עושים מהלכים בתקשורת והולכים ומדליפים לתקשורת נגדנו, כדי לפגוע בשם שלנו.
דוד אמסלם: היועץ המשפטי של משרד האוצר - - -
מכלוף מיקי זוהר: יפי הנפש הזה, הסיבוב התקשורתי על הגב שלנו.
מכלוף מיקי זוהר: תתביישו לכם.
רועי פולקמן: אני לא דיברתי עם אף אחד, ואתה יודע את זה.
רועי פולקמן: לא הלכתי לאף אחד, ואתה יודע את זה.
איילת נחמיאס ורבין: זכותך.
מכלוף מיקי זוהר: יחד עם משרד האוצר.
מכלוף מיקי זוהר: סיבוב תקשורתי על הגב שלנו.
מכלוף מיקי זוהר: רגע, שנייה, חברים.
רועי פולקמן: אתה גם לא היית בדיון.
מכלוף מיקי זוהר: אני רוצה להשלים, כדי שיהיה ברור מה קרה פה.
רועי פולקמן: - - - מה אתה רוצה?
רועי פולקמן: אל תעשה מזה עניין כאילו - - -
דוד אמסלם: אני רוצה לעשות מזה עניין.
רועי פולקמן: מה זה הסגנון הזה?
מכלוף מיקי זוהר: מה שקרה פה, עיתונאים מנסים לקפל אותנו, חברי הכנסת, בהצבעות שלנו.
מכלוף מיקי זוהר: עיתונאים מנסים לקפל את ההצבעות שלנו, חברי הכנסת.
איילת נחמיאס ורבין: מותר לטעות, מיקי זוהר.
איילת נחמיאס ורבין: מותר לטעות.
מכלוף מיקי זוהר: זה מה שקורה במדינת ישראל.
מכלוף מיקי זוהר: עיתונאים עושים לובינג בתוך ועדת הכנסת שלי – לא יקרה.
מכלוף מיקי זוהר: ועדת הכנסת נשלטת בידי הכנסת, לא בידי הממשלה ולא בידי העיתונאים.
מכלוף מיקי זוהר: וההצבעות פה יהיו כדת וכדין.
רועי פולקמן: מיקי, ההחלטה הזאת עברה רק בגלל שרצית להראות לתקשורת.
רועי פולקמן: היו"ר ביקש שזה לא ידון, היועץ ביקש שזה לא ידון.
רועי פולקמן: אתה העלית את זה רק בגלל התקשורת.
מיקי לוי: אז אם היועץ ביקש, תראה שזה לא יעלה למליאה.
מיקי לוי: זה לא יהיה דו פרצופי.
פנינה תמנו: מיקי, אתה מציג מצג שווא.
איילת נחמיאס ורבין: אני ישבתי והקשבתי לך בשקט, אבל אל תגזים.
מכלוף מיקי זוהר: עכשיו אני אומר את דבריי עד הסוף.
איילת נחמיאס ורבין: ותאמר אותם בצורה ראויה.